ร้านเปียอู๋โภชนา อยู่ที่ถนนบางนา-ตราด กม. 7.7 นะคะ ผ่านมากี่ทีก็รถจอดเต็มตลอด เดินเข้ามาในบริเวณร้าน เป็นบรรยากาศสบายๆ มีต้นไม้เยอะ โต๊ะเยอะพอสมควร 
   สำหรับอาหารที่นี่บอกได้เลยว่าอร่อยทุกอย่าง ราคาไม่แพง ได้เยอะด้วย เราสั่งกับข้าวทั้งหมด 4 อย่าง คือ
   -เป็ดพะโล้ จานเล็ก 120 บาท เป็นนุ่ม ไม่มีกลิ่นสาบ 
   -แกงส้มชะอมกุ้ง ได้กุ้ง 5 ตัว ตัวใหญ่กว่าร้านอื่นๆ น้ำแกงส้มเข้มข้น รสชาติเปรี้ยวอมหวานนิดๆ ในราคาแค่ 80 บาท
   - ไข่ตุ๋นสมศักดิ์ 80 บาท มาในหม้อไฟร้อนๆ มองดูภายนอกดูไม่มีอะไรพิเศษ แต่พอตักกินถึงรู้ว่า ในไข่ตุ๋นเนี่ยเค้าใส่ ไข่เยี่ยวม้า ไข่แดงเค็ม กุ้ง ลงไปด้วย ก็อร่อยไปอีกแบบ
   - ห่อหมกทะเลมะพร้าวอ่อน 120 บาท ให้เยอะอีกเช่นเคย เครื่องแน่น ไม่เน้นใส่ผักมาเพิ่มปริมาณ รสชาติดี แต่เราติดทานรสหวาน ถ้าหวานอีกนิดจะดีมาก เนื้อมะพร้าวไม่อ่อน อาจเป็นบางลูกมั้งคะ
     สรุปมื้อนี้หมดไป 455 บาท ได้กับข้าว 4 อย่าง ข้าว 2จาน น้ำเเข็ง 1 ถัง น้ำเปล่า 1 ขวด
ราคาแค่นี้เอง อร่อยและคุ้มค่ามากๆ เป็นอีกร้านที่จะกลายมาเป็นร้านประจำแน่นอนค่ะ